Item na dien dat bijder stat meester jan lobbe als man en momboir
jouffr dorotheen hertshals weduwe jans wilen rosart zijns wijfs
dicwille versocht hadde dondueght vanden brieven dair mede
wouter vanden royele ende de zijne beseten hadden en al noch
besitten zonder wettigen tytle die goede jans wilen smachts
die oem was der vors jouffr dorotheen te volghen voir den
raide vand stat ons gened hen tstoghen dair die behoen gepuert
te worden en de vors stat dair op uut gesproken hadde dat
de vors meest jan voir der claernesse ende informacie der vors
stat doen zoude Soe gaff over de vors meest jan der vors
stat op heden zeke pointen en articlen in gescrifte om bijder
stat gevisenteert te worden en als dan geremitteert te sijne
dair dat behorde Welcke pointen bijder vors stat overlesen
versocht de vors meesten jan de vors sake vand ondoeght
te mogen volgen voir den raide ons gened hen dair dat behoirde
dair op de vors gebrueden van nethen deden seggen dat zij
begherden copie vanden vors ovgeven des vors meester jans
en tot dien dat de vors meester jan onderwesen oft met
rechte bedwongen worde vand stat wegen af te laten ende
te cesseren van alsulker vorderinghen als de vors meest jan
vortgestelt hadde inde banc te herent ten mynsten tot dat
die sake alhier gesloten zoude zijn dair tegen de vors meest
jan repliceerde seggen dat zij gheen copie sculdich en waen
te hebben want hij hielt dat zijn overgheven niet voirder
en sprack noch sculdich en wae verstaen te worden dan om
tinformen de vors stat vander gelegenth der ondueght om
die te volgen ter plaetsen als voir Ende als vander vorderinge
bijden vors meest janne te herent gedaen hielt hij dat hij van
dier niet sculdich en wae te cesseren want diverse saken waen
en der saken alhier niet aen en cleefde Was getermijneert
en uutgesproken bijder vors stat dat de vors gebrueden hebben
soude copie en dach van verantweerden en dat de sake te
herent bijden vors meest janne ingestelt bliven sal in state
tot dat die sake alhier sal sijn gesleten Actu in pleno consilio
pnt borch cock burgingrie mt et plurib aliis mtii secunda